Tartare - Wikipedia
Hierdie artikel handel oor die etniese groep. Vir die taal, sien Tartaars.
ca. 6 800 000
Rusland (uitsluitende die Krim) 5 319 877
Oesbekistan 477 875
Oekraïne (insluitende die Krim) 319 377
Kasakstan 240 000
Turkye 175 500
Turkmenistan 36 355
Kirgisië 28 334
Azerbeidjan 25 900
Roemenië 24 137
Israel 15 000
Wit-Rusland 7 300
Frankryk 7 000
Litaue 6 800–7 200
Volksrepubliek China 5 000
Kanada 2 850
Estland 1 981
Pole 1 916
Bulgarye 1 803
Soennitiese Islam, Oosters-Ortodokse Kerk
Ander Turkse volke soos Azerbeidjanners, Basjkiriërs, Gagaoesiërs, Karakalpakke, Kasakke, Kirgisiërs, Oeigoere, Oesbeke, Tsjoewasjiërs, Turke en Turkmene; Russe
Die Tartare of Tatare (Russies: татары; Tartaars: татарлар) is 'n Turkse etniese groep inheems aan die Europese deel van Rusland en die Wolga se middelloop. Hulle praat Tartaars, 'n Turkse taal, as moedertaal en Russies as tweede taal. Die Tartare is hoofsaaklik aanhangers van die Soennitiese Islam, gevolg deur 'n klein minderheid Oosters-Ortodokse Christene.
Verspreiding van die Tartare
Verspreiding van die Tartare in Rusland volgens die 2010-sensus
Tartare vorm die tweede grootste etniese groep in Rusland na die Russe en maak sowat 3,9% van dié land se bevolking volgens die sensus van 2010 uit. Die meeste Tartare leef in die outonome republieke Tartarstan en Basjkortostan (Rusland), gevolg deur Oesbekistan, Oekraïne, Kasakstan en Turkye. In Oekraïne leef Tartare veral in die outonome republiek Krim (Krim-Tartare) en in Rusland naas die westelike deel (Wolga-Tartare) veral in Siberië (Siberiese Tartare).
Die eerste verwysing na Tartare verskyn op die Kul Tigin-monument in die Oud-Turkse skrif as 𐱃𐱃𐰺. Histories verwys die term na 'n verskeidenheid aan Turko-Mongoolse semi-nomadiese ryke, wat die Tartarye se uitgestrekte gebied beheer het. Na die Mongoolse Ryk, wat in 1206 deur Djengis Khan gestig is, en die daaropvolgende Goue Horde is deur Europeërs as Tartare verwys. Die term Tartare is 'n vermenging van die Turkse volk se eienaam en Tartaros uit die Griekse mitologie.
↑ (en) "Tatar". Encyclopædia Britannica. 29 April 2019.
↑ (de) Stephan Theilig (2011). Historische Konzeptionen von Körperlichkeit. Frank & Timme GmbH. p. 109. ISBN 978-3-86596-333-8.
Wikimedia Commons het meer media in die kategorie Tartare.
Ontsluit van "https://af.wikipedia.org/w/index.php?title=Tartare&oldid=1994557"
Die bladsy is laas op 26 Mei 2019 om 21:00 bygewerk.